Circul continuă în Parlament: Becali spune cum a făcut facultatea fără prezență. Șoșoacă jignește jurnaliștii. AUR îl atacă pe Iohannis
Circul aleșilor populiști continuă în noul Legislativ. Deputatul AUR Gigi Becali spune cum a făcut trei ani de facultate fără să dea pe la școală. Sub privirile reci ale lui Kogălniceanu, Maniu și restul care au motivat cândva o națiune, parte dintre noii parlamentari ai României jignesc și urlă la oricine nu gândește ca ei. Dincolo de circ, domină aroganța unor pseudo-lideri politici față de presă și propriul electorat. În ansamblu, acesta este peisajul Parlamentului actual: oameni mulți, respect puțin, nasturi auriți, pantofi de lac, mătănii pentru decor, ițari, foști ciobani și veșminte fine.